
TALLINNA LINNAAMETNIK 2002. AASTAL

Käesolev töö sisaldab ülevaateid linna ametnikkonna soolisest  ja vanuselisest jagunemisest, staažist ja haridustasemest ning voolavuse näitajatest ajavahemikul 1. jaanuarist 2002 kuni 31. detsembrini 2002. Küsitlusega olid hõlmatud kõik linna ametiasutused, kusjuures teenistujad olid jaotatud põhigruppidesse: juhid, nõunikud, vanemametnikud ja  nooremametnikud  ning abiteenistujad. Abiteenistujaid vaadeldi ainud soolise ja vanuselise jaotuse järgi. Võrdlusmaterjalina on kasutatud 1999. aastal ja 2001. aastal läbiviidud küsitluse tulemusi. 

Töös antakse lühiülevaade alates 1999. aastast toimunud muudatustest linna ametiasutuste struktuuris ja teenistujate koosseisus.

Tallinna linna ametiasutuste struktuur ja teenistujate koosseis aastatel 1999-2002

1999. aasta lõpus oli Tallinnas 29 ametiasutust: linnavolikogu kantselei, linnakantselei, 19 ametit ja 8 linnaosa valitsust, mille koosseisus oli kokku 2408 ametikohta.

Seoses linna juhtimisstruktuuri korrastamisega vaadeldaval ajavahemikul toimus rida ümberkorraldusi ametiasutuste struktuuris ja teenistujate koosseisus.

Alates 1. jaanuarist 2000 reorganiseeriti linnaosade haridusosakonnad. 

Alates 1. septembrist 2000:

· korraldati Kultuuriamet ja Muinsuskaitseamet ümber Tallinna Kultuuriväärtuste Ametiks;

· Spordiamet ja Noorsooamet  korraldati ümber Tallinna Spordi- ja Noorsooametiks.

Alates 1. novembrist 2000:

· korraldati ümber Rahandusameti tegevus ning tema ülesanded pandi Tallinna Linnakantseleile.

Alates 1. jaanuarist 2001:

· korraldati ümber Sisekontrolli Ameti  tegevus ning tema ülesanded pandi Tallinna Linnakantseleile;

 korraldati Omandireformiamet, Linnaplaneerimise Ameti maa hinna osakond ja Linnavaraameti ehituskruntide osakond ja maakorralduse osakond ümber Tallinna Maa-ametiks;

korraldati Linnaplaneerimise Amet, Keskkonnaamet ja Transpordiamet ümber Tallinna Säästva Arengu ja Planeerimise Ametiks;

Linnavaraamet korraldati  ümber Tallinna Elamumajandusametiks;

Hinna- ja Konkurentsiamet, Linnamajanduse Amet ja Turismiamet  (viimane oli ametiasutus alates 01. jaanuarist 2000 ning moodustatud linna asutuse Tallinna Turismiinfo baasil) korraldati ümber Tallinna Ettevõtlusametiks.

Alates 1. veebruarist 2001 moodustati Tallinna Turvalisus- ja Integratsiooniamet, mille tegevus lõpetati 1. märtsist 2002.

31. detsembri 2002 seisuga oli Tallinnas 22 ametiasutust: linnavolikogu kantselei, linnakantselei, 12 ametit (sh Tallinna Linnaarhiiv) ja 8 linnaosa valitsust, mille koosseisus oli kokku 1896,5 ametikohta (vt tabel 1).

Vaadeldaval perioodil vähenes linna ametiasutuste arv 29-lt 22-le, s.o 24% ja linna teenistujate ametikohtade arv 2408-lt 1896,5-le, s.o 21%. 

Alates 1. jaanuarist 2003 moodustati Säästva Arengu ja Planeerimise Ameti baasil Tallinna Transpordi- ja Keskkonnaamet.

Tallinna linna ametiasutuste teenistujate ametikohtade jaotus 

Tallinna linn a 22 ametiasutuse koosseisus oli seisuga 31.12.2002 kokku 1896,5 ametikohta (vt  tabel 2), sellest:

1127,5 ametniku (59%) ja 769 abiteenistuja (41%) ametikohta.

Võrreldes 1999. aastaga on ametnike ametikohtade osatähtsus teenistujate ametikohtade üldarvus vähenenud 2% (1999.a - 61%) ja jäänud samale tasemele võrreldes 2001. aastaga.

Ametnike ametikohtadest oli:

205 juhti (18%),

50 nõunikku (4%),

822,5 vanemametnikku (73%),

50 nooremametnikku (5%).

Võrreldes 1999. aastaga on kasvanud vanemametnike ametikohtade osatähtsus ametnike üldarvust 10% võrra (1999.a – 63%) nooremametnike osatähtsuse (1999.a – 16%) vähenemise arvel. Nõunike osatähtsus on võrreldes 1999. aastaga tõusnud 3%-lt 4%-le. Juhtide osatähtsus on jäänud samale tasemele – 18%. Võrreldes 2001. aastaga  on osakaalud jäänud samaks. 

Abiteenistujate 769-st ametikohast moodustasid 76% (584 ametikohta) Tuletõrje- ja Päästeameti abiteenistujate ametikohad (tuletõrjujad, päästjad jt) ning 21% (156,5 ametikohta) linnaosade valitsuste abiteenistujate ametikohad (põhiliselt sotsiaalhoolekande osakondade  hooldustöötajad).

Graafik 1: Teenistujate ametikohtade jaotus põhigruppide lõikes (seisuga 31.12.2002)

Graafik 2: Ametnike ametikohtade jaotus põhigruppide lõikes (seisuga 31.12.2002)

Tallinna linna ametiasutuste teenistujate jaotus põhigruppide lõikes 

Tallinna linna ametiasutustes oli seisuga 31.12.2002 kokku tööl 1716 teenistujat (vt tabel 3),

sellest 1156 ametnikku (67%) ja 560 abiteenistujat (33%); 2001.a vastavalt 66% ja 34%.

Ametnikest oli teenistuses:

201 juhti (17% ametnike üldarvust),

46 nõunikku (4%),

829 vanemametnikku (72%),

80 nooremametnikku (7%).

Erinevus kinnitatud koosseisu ja tegelikult 31.12.2002 seisuga tööl olnud teenistujate arvus:

	Teenistuja põhigrupp
	Kinnitatud

koosseisus ametikohti
	Tööl olnud teenistujate arv
	Erinevus:

vähem (-)

rohkem (+)

	Juhid
	205
	201
	-4

	Nõunikud
	50
	46
	-4

	Vanemametnikud
	822,5
	829
	+6,5

	Nooremametnikud
	50
	80
	+30

	Ametnikud kokku
	1127,5
	1156
	+28,5

	Abiteenistujad
	769
	560
	-209

	Kõik kokku
	1896,5
	1716
	-180,5


Juhtide ja nõunike põhigruppides on erinevus vakantsete kohtade arvel. Vanemametnike kinnitatust suurem arv on tingitud ajutiselt äraolevate (teenistussuhe oli peatunud 18-el vanemametnikul) ametnike asendajate teenistusse võtmist.  Nooremametnike kinnitatust suurem arv on tingitud koosseisuvälistest piletikontrolöridest Säästva Arengu- ja Planeerimise Ametis. 

Abiteenistujate osas põhjustab erinevuse tuletõrje- ja päästetöötajate vakantsed ametikohad.

Tabelid sisaldavad 31.12.2002 seisuga tööl olnud teenistujate arvu, sealhulgas ka koosseisuväliseid teenistujaid ja teenistujad, kelle teenistussuhe oli peatunud. 

Edaspidi vaadeldakse ainult 31.12.2002 linna ametiasutuses teenistuses olnud ametnikke.

Graafik 3: Ametnike jaotus põhigruppide lõikes (seisuga 31.12.2002)

Teenistuses olevate vanemametnike osatähtsus ametnike arvust on kasvanud võrreldes 1999. aastaga 7% (1999. a – 65%) ja 2001. aastaga 1% (2001 – 71%) nooremametnike osatähtsuse  vähenemise arvel (1999.a – 14% ja 2001. aastal – 8%). Teenistuses olevate juhtide osatähtsus on vähenenud võrreldes 1999. aastaga 1% võrra (1999.a – 18%) ja nõunike osatähtsus suurenenud 1% võrra (1999.a  – 3%); 2001. aastaga võrreldes muudatusi ei ole.

Ametnike sooline jaotus

Tallinna linna ametisutustes 31.12.2002 seisuga teenistuses olnud 1156 ametnikust (vt tabel 3) on:

naisi 798 ehk 69%

mehi 358 ehk 31%

	Põhigrupp


	Naisi
	Naisi, %
	Mehi
	Mehi, %

	Juhid
	94
	47
	107
	53

	Nõunikud
	26
	57
	20
	43

	Vanemametnikud
	631
	76
	198
	24

	Nooremametnikud
	47
	59
	33
	41

 Graafik 4: Ametnike sooline jaotus põhigruppide lõikes (seisuga 31.12.2002)

Linna teenistuses olevate meesametnike osatähtsus on kasvanud võrreldes 1999. aastaga  28%-lt 31%-ni (31% oli ka 2001. aastal). Põhigruppide kaupa on meeste osatähtsus kasvanud kõige enam nooremametnike hulgas 20%-lt 41%-le (2001.a. - 32 %); vanemametnike hulgas on meeste osatähtsus tõusnud 20%-lt 24%-le (2001.a. - 25%). 

Naisametnike osatähtsus on tõusnud juhtide põhigrupis 43%-lt 47%-le (47% oli ka 2001. aastal) ja nõunike põhigrupis 55%-lt 57%-le (2001.a – 54%). 

Ametnike vanuseline jaotus

Tallinna linna ametiasutustes seisuga 31.12.2002 teenistuses olnud 1156 ametnikust (vt tabel 3) on:

42% ametnike (491 ametnikku) vanus alla 40 aasta,

28% ametnikest (320  ametnikku) vanuses 41-50 aastat,

30% ametnikest (345 ametnikku) vanemad kui 51 aastat.

Võrreldes 1999. aastaga on ametnikkond noorenenud, alla 40-aastaste ametnike arv on kasvanud 7% (1999.a – 35%; 2001.a – 42%) ja jäänud 2001. aasta tasemele.

Alla 21-aasta vanuseid on kaks ametnikku: üks mees- ja üks naisametnik nõunike põhigrupis.

Graafik 5: Ametnike vanuseline jaotus põhigruppide lõikes (seisuga 31.12.2002)

%-des

	Põhigrupp/Vanus


	alla 21
	21-30
	31-40
	41-50
	51-60
	61-65
	üle 65

	Juhid
	
	17
	21
	34
	22
	6
	

	Nõunikud
	4
	31
	28
	20
	15
	2
	

	Vanemametnikud
	
	25
	17
	27
	25
	5
	1

	Nooremametnikud
	
	16
	25
	23
	25
	9
	2

	Kokku
	
	23
	19
	28
	24
	5
	1


Juhtide põhigrupis on vanus suhteliselt kõrgem – 62% juhtidest ehk 124 juhti on üle 40 aastased (2001.a  –   60%), neist 55% on vanuses 41-50 aastat (2001.a – 58%).

Nõunike põhigrupis on alla 40-aastaseid nõunikke 63% ehk 29 nõunikku (2001.a. samuti 63%), neist 48% ehk 14 nõunikku on vanuses 21-30 aastat (2001.a – 72%).

Vanemametnike põhigrupis on 42% ametnikest (352 vanemametnikku) alla 40-aastased (2001.a samuti 42%). Üle 40-aastatest vanemametnikest (477 ametnikku) moodustavad 41-50 aastased vanemametnikud 47% (225 ametnikku), 2001.a – 51%.

Nooremametnike põhigrupis on alla 40-aastaseid ametnikke 41% (33 nooremametnikku), üle 40-aastaste nooremametnike hulgas  (47 ametnikku) moodustavad 41-50 aastased ametnikud 38% (18 ametnikku), 2001.a – 48%.

Ametnike jaotus haridustaseme järgi 

Tallinna linna ametiasutustes seisuga 31.12.2002  teenistuses olnud 1156 ametnikust (vt tabel 4) on:

60% (693 ametnikku) kõrgharidusega (2001.a – 58%), 

20% (231 ametnikku) keskeriharidusega (2001.a – 22%),

Graafik 6: Ametnike jaotus haridustaseme järgi (seisuga 31.12.2002)

Võrreldes 1999. aastaga on kasvanud ametnike hulgas kõrgharidusega ametnike osatähtsus 9 % (1999.a – 51 %, 2001.a – 58%).

Juhtide hulgas on kõrgharidusega juhtide osatähtsus kasvanud 78% -lt 1999. aastal 86%-le 2002. aastal (2001. aastal samuti 86%).

Samuti on kõrgharidusega ametnike osatähtsus suurenenud vanemametnike hulgas 51%-lt 1999. aastal 57%-le 2002. aastal (2001.a – 55%) ja nooremametnike hulgas vastavalt 8%-lt 20%-le (2001.a  – 17%).

Haridustase on langenud aga nõunike põhigrupis, kui 1999.a oli kõrgharidusega nõunikke  85%, siis 2002.a – 72% (2001.a – 78%), samas on suurenenud aga kõrgkoolis õppivate nõunike arv 7%-lt 2001.a 22%-le 2002.a. 
Kõrgharidust eeldavate ametikohtade arvust ja nende täitmisest seisuga 31.12.2002 annab ülevaate tabel 5.

Ametnike ametikohtade arvust (1127,5 ametikohta) eeldab kõrgharidust 62% ametikohtadest (2001.a – 58%):

juhtide 205-st ametikohast eeldab kõrgharidust 98% ametikohti (kõrgharidust ei eeldata vaid 4 komandopealiku asetäitja ametikohal Tuletõrje- ja Päästeametis, kus on nõutav erialane haridus);

nõunike ametikohad eeldavad kõik kõrgharidust;

vanemametnike puhul eeldatakse kõrgharidust 54% ametikohtadest (2001. a – 50%).

Kõrgharidust eeldavate ametikohtade arvust (697) on täidetud 98% (681 ametikohta), neist kõrgharidusega ametnikega 82% (561 ametikohta). 

Põhigruppide lõikes on kõrgharidust eeldavate ametikohtade täitmine kõrgharidusega ametnikega järgmine: 

juhid 88% (2001.a –   88%), 

nõunikud 72% (2001.a –   78%),

vanemametnikud 81% (2001.a –   86%).

Kõrgharidus on 471 vanemametnikul, kõrgharidust eeldab 446 vanemametniku ametikohta, millest täidetud on 438 ametikohta ja neist kõrgharidusega 355 ametnikku. Siit järeldub, et 116 kõrgharidusega vanemametnikku töötavad sellisel vanemametniku ametikohtadel, mis ei eelda kõrgharidust. Samas aga töötab kõrgharidust eeldaval ametikohal ilma kõrgharidust omamata 83 vanemametnikku.

Seisuga 31.12.2002 õppis kõrgkoolis (s.h kraadiõpe) või mujal õppeasutuses 12% ametnikest ehk 135 ametnikku, neist 20 juhti, 10 nõunikku, 100 vanemametnikku ja 5 nooremametnikku; 2001.a õppis 10% ametnikest ehk 113 ametnikku, neist 17 juhti, 3 nõunikku, 90 vanemametnikku ja 3 nooremametnikku. Kõrgkoolis õppijate arv on 2002. aastal suurenenud 2% võrra, sealhulgas

juhid 9%-lt 10%-le,

nõunikud 7%-lt 22%-le,

vanemametnikud 11%-lt 12%le,

nooremametnikus 3%-lt 6%le.

83% juhtidest ja 77% nõunikest, kellel puudub kõrgharidus, õpivad kõrgkoolis.

Ametnike jaotus teenistusstaaži järgi

Tallinna linna ametiasutustes seisuga 31.12.2002 teenistuses olnud 1156 ametnikust (vt tabel 6) on avaliku teenistuse staaži:

alla 5 aasta – 44% ametnikest, 
5-10 aastat – 27% ametnikest, 

üle 10 aasta – 29% ametnikest. 

Nimetatud näitajad on samal tasemel 2001. aasta näitajatega, muudatus on vaid alla ühe aasta staažiga ametnike hulgas, kus osakaal on vähenenud 11%-lt 2001.a  10%-le 2002.a ja 5-10 aastase staažiga ametnike hulgas, kus osakaal on tõusnud 33%-lt 34%-le. 

 Graafik 7: Ametnike jaotus teenistusstaaži järgi põhigruppide kaupa (seisuga 31.12.2002)

%-des

	Põhigrupp


	alla 1 aasta
	1-5 aastat
	5-10 aastat
	üle 10 aasta

	Juhid
	7
	30
	23
	40

	Nõunikud
	22
	43
	11
	24

	Vanemametnikud
	9
	35
	27
	29

	Nooremametnikud
	25
	29
	32
	14

	Kokku
	10
	34
	27
	29


Nii nagu 2001. aastal, nii ka 2002. aastal on staaži linna ametiasutustes alla 5 aasta – 50% ametnikest (neist 12%-l on staaž alla ühe aasta ja 38%-l on staaž 1-5 aastat ); 5-10 aastat – 27% ametnikest ja üle 10 aasta – 23% ametnikest.

Suures osas on ametnike avaliku teenistuse staaž seotud teenistusega linna ametiasutustes.

Ametnike liikumine linna ametiasutustes

Perioodil 01.01.2002 kuni 31.12.2002 on linna ametiasutustesse teenistusse asunud (vt tabel 7) kokku 188 ametnikku. 53% (2001. a –  61%) teenistusse asunud ametnikest oli kõrgharidusega, 16% (2001. a –  17%) keskeriharidusega ja 31% (2001. a –  22%)  keskharidusega. Seega on 2002. aastal suurenenud tööle asunute hulgas keskharidusega töötajate osakaal  ja vähenenud kõrgharidusega tööleasunute osakaal.

Teenistusse asunud ametnikest moodustasid 15% (2001. a –  67%)  avalikust teenistusest tulnud ametnikud, 53% (2001. a –  16%) erasektorist tulnud ametnikud ja 32% (2001. a –  17%) mujalt (s.h ka kohe pärast kõrgkooli lõpetamist) tulnud ametnikud.

Avalikust sektorist tulnud ametnikest on 21% (2001. a – 85%) tulnud linna teistest ametiasutustest.

2001. aastal oli linna teistest ametiasutustest tööleasujate suur osakaal seotud 1. jaanuarist 2001 mitmete linna ametiasutuste ümberkorraldamisega ning sellest tuleneva ametnike liikumisega ühest linna ametiasutusest teise (nimetati ametisse uutes moodustatud ametiasutustes). 

2002. aastal uuenes linna ametiasutuses kõigi ametnike koosseis kokku 16% (182 väljastpoolt süsteemi tulnud ametnikku 1127,5 ametniku ametikohast), sealhulgas põhigruppide kaupa:

juhid – 11% (2001.a – 12%),

nõunikud – 42% (2001.a – 37%),

vanemametnikud –  13% (2001.a – 12%),

nooremametnikud – 58% (2001.a – 58%).

188-st uuest ametnikust tulid 29 ametnikku, s.o 15% avalikust teenistusest (s.h 6 ametnikku linna teistest ametiasutustest ehk 21% avalikust teenistusest tulnud ametnikest); 99 ametnikku, s.o 53% erasektorist ja 60 ametnikku, s.o 32% mujalt.

Avalikust teenistusest tuli 5 ametnikku (kõik kõrgharidusega) juhi ametikohale; 4 kõrgharidusega ja 3 keskharidusega ametnikku nõuniku ametikohale; 16 ametnikku (neist 63% kõrgharidusega) vanemametniku ametikohale ja 1 nooremametniku ametikohale.

Erasektorist tuli 14 töötajat (neist 57% kõrgharidusega) juhi ametikohale; 9 töötajat (neist 56% kõrgharidusega) nõuniku ametikohale; 55 töötajat (neist 55% kõrgharidusega) vanemametniku ametikohale ja 21 töötajat nooremametniku ametikohale.

Mujalt tuli 4 (neist 3 kõrgharidusega) töötajat juhi ametikohale; 6 töötajat (neist 33% kõrgharidusega) nõuniku ametikohale; 43 töötajat (neist 65% kõrgharidusega) vanemametniku ametikohale ja 7 töötajat nooremametniku ametikohale.

Juhi ametikohale tulnud 23-st uuest ametnikust tuli ainult üks linna teisest ametiasutusest. Uutest juhtidest on 16 ehk 70% kõrgharidusega, 4 ehk 17% keskeriharidusega ja 3 ehk 13% keskharidusega. 

Vanemametniku ametikohale tuli väljastpoolt linna ametiasutusi kokku 110 töötajat, neist 60% kõrgharidusega.

Perioodil 01.01.2002 kuni 31.12.2002 on linna ametiasutustest lahkunud (vt tabel 8) 169 ametnikku, s.o 15%  (2001. a – 9%) linna ametiasutuste ametnike ametikohtade üldarvust (1127,5), neist 9 ametnikku on asunud tööle linna teises ametiasutuses. 

Ametiasutusest lahkujatest moodustavad:

juhid – 15% (2001.a – 25%),

nõunikud – 14% (2001.a – 15%),

vanemametnikud – 54% (2001.a – 56%),

nooremametnikud – 17% (2001.a – 4%).

2001. aastal on koondatud 39 ametnikku s.o 3,4%  (2001.a – 18 ametnikku ehk 2%), linna ametiasutuste ametnike üldarvust (1127,5), kellele maksti koondamishüvitust kokku 2 milj. krooni s.o keskmiselt 51 tuh. krooni koondatud ametniku kohta (2001.a – 0,95 milj. krooni, s.o keskmiselt 53 tuh. koondatud ametniku kohta). Koondatud ametnikud moodustavad ametiasutusest lahkunute arvust 23% (2001.a - 19%), neist 

juhid – 10% (2001.a – 11%),

nõunikud – 21% (2001.a – 33%),

vanemametnikud – 54 % (2001.a - 56%),

nooremametnikud – 15% (2001.a nooremametnikke ei koondatud).

Lahkunud ametnikest 17 ametnikku, s.o 10% (2001.a – 19%) asusid teenistusse teisel ametikohal avalikus sektoris, neist 9 ametnikku, s.o 53% (2001.a –  50%) linna teistes ametiasutustes; 47 ametnikku, s.o 28% (2001.a – 21%) asusid tööle erasektorisse; 8 ametnikku, s.o 5% (2001.a – 3%) siirdusid pensionile ja 97 ametniku osas, s.o 57% (2001.a – 58%)  puuduvad  andmed nende edasise tegevuse kohta. 2002. aastal vähenes ametnike osakaal, kes asusid pärast linnateenistusest lahkumist teenistusse teisel ametikohal avalikus sektoris 9%, samas suurenes aga ametnike osakaal, kes asusid tööle erasektoris 7%.

Kokkuvõtteks 

Tallinna linna ametnikkonda kirjeldades võib öelda:

· Tallinna linnaametnik on noor.  42% ametnikest on alla 40-aastased. 30% ametnikest on vanemad kui 51 aastat. Võrreldes 1999. aastaga, mil alla 40-aastaseid ametnikke oli 35%, on ametnikkond noorenenud. 

· Tallinna linnaametnik on hea haridusega. 60% ametnikest on kõrgharidusega. Võrreldes 1999. aastaga, mil kõrgharidusega ametnikke oli 51%, on linnaametnike haridustase tõusnud. 

· Tallinna linnaametnik õpib. Kasvanud on kõrgharidust omandavate ametnike arv – 12%  ametnikest s.o 135 ametnikku jätkab haridusteed kõrgkoolis (s.h kraadiõpe). 

· Tallinna linnas naistel ja meestel võrdsed võimalused.  Juhtide hulgas on naisi – 47%, mehi –  53% ja nõunike hulgas on naisi – 57% ja mehi – 43%. Suurem on aga naiste osa vanemametnike hulgas –  76%.  Nooremametnike hulgas on kasvanud meeste osakaal 41%-ni. Kokku moodustavad linnaametnikest naised 69% ja mehed 31%. Võrreldes 1999. aastaga, mil mehi oli 28% ametnikest, on linnaametnike hulgas kasvanud meeste osa.

·  Linnateenistuses on valdavalt uue põlvkonna ametnikud. 71% moodustavad ametnikud, kelle avaliku teenistuse staaž on alla 10 aasta. 

